आजकल हैकर्स ने पासवर्ड फिश्ंिग के लिए एक अन्य अनूठा तरीका ढूंढ़ निकाला है. वे बैंकों के ग्राहकों को क्रैडिट कार्ड या होमलोन की किसी नई स्कीम के बारे में एक आकर्षक ईमेल भेजते हैं. ईमेल पढ़ने वाले को ऐसा लगता है कि यह ईमेल उस के बैंक ने ही भेजा है क्योंकि उस में उस के बैंक के लोगो की हूबहू नकल होती है. इस स्कीम के बारे में विस्तृत जानकारी प्राप्त करने के लिए ग्राहक को जवाबी ईमेल भेजना होता है जिस में उसे अपना औनलाइन बैंकिंग पासवर्ड भी देना होता है. इस ईमेल का जवाब देते ही ग्राहक हैकर के शिकंजे में फंस जाता है क्योंकि उस का यह जवाबी ईमेल उस के बैंक को न जा कर हैकर की किसी जाली इंटरनैट साइट पर जा पहुंचता है. चूंकि इंटरनैट ठगी का खुलासा होने से बैंकों की औनलाइन सुविधाओं की पासवर्ड सुरक्षा पर प्रश्नचिह्न खड़े हो सकते हैं, इसलिए हैकिंग के कई मामलों में बैंक अधिकारी अपने ग्राहकों को हरजाने के तौर पर थोड़ेबहुत पैसे दे कर मामले को रफादफा करा देते हैं. वैसे भी, अभी तक इंटरनैट अपराधियों को दंड देने के लिए हमारे देश में कोई विशेष कानून नहीं बना है. इस का लाभ इंटरनैट ठग उठा रहे हैं और बखूबी पनप रहे हैं.